PTT ร่วงแรง หลังน้ำมันดิบทำนิวโลว์
PTT ร่วงแรง หลังน้ำมันดิบทำนิวโลว์ ณ เวลา 10.23 น. ราคาอยู่ที่ 250 บ. ลบ 15 บ. หรือ 5.66% สูงสุดที่ 254 บ. ต่ำสุดที่ 249 บ. มูลค่าซื้อขายที่ 1.60 พันลบ. โดยปัจจัยที่ส่งผลให้ราคาหุ้นปรับตัวลงแรง มาจากประเด็นที่ราคาน้ำมันดิบเวสต์เท็กซัสและเบรนท์ปรับตัวลดลงอีกครั้งที่ระดับ 39.86 เหรียญฯ เมื่อวันที่ 21 ส.ค.58
24 ส.ค. 2558

ผู้สื่อข่าวรายงานว่า ราคาหุ้นบริษัท ปตท. จำกัด (มหาชน) หรือ PTT ณ เวลา 10.23 น. ราคาอยู่ที่ 250 บาท ลบ 15 บาท หรือ 5.66% สูงสุดที่ 254 บาท ต่ำสุดที่ 249 บาท มูลค่าซื้อขายที่ 1.60 พันล้านบาท ขณะที่ดัชนีตลาดหุ้นไทยโดยรวมลบ 2.81%

โดยปัจจัยที่ส่งผลให้ราคาหุ้นมีการปรับตัวลงแรง คาดว่ามาจากประเด็นที่ราคาน้ำมันดิบเวสต์เท็กซัสและเบรนท์ปรับตัวลดลงอีกครั้งเมื่อวันศุกร์ที่ผ่านมา (21 ส.ค.58) โดยราคาน้ำมันดิบเวสต์เท็กซัสถือว่ามีการซื้อ-ขายระหว่างวันที่ลดลงไปสู่ระดับต่ำสุดในรอบกว่า 6 ปีครึ่ง ที่ระดับ 39.86 เหรียญฯ หลังมีรายงานตัวเลขหลุมขุดเจาะน้ำมันดิบสหรัฐฯ ประจำสัปดาห์โดย Baker Hughes ปรับเพิ่มขึ้นอีก 2 หลุม สู่ระดับ 647 หลุม หลังราคาน้ำมันดิบยืนที่ระดับสูงกว่า 60 เหรียญฯ เมื่อ 1-2 เดือนที่แล้ว